இதே சிந்தனையில் கால குதிரையின் கடிவாளத்தைக் கழற்றிவிட்டு, ஈராயிரம் ஆண்டுகளுக்கு முன்னால் எடுத்துச் செல்லுங்கள். இயேசு கிறிஸ்து என்ற ஒரு மகான் வாழ்ந்த காலத்திற்கு இழுத்துச் செல்லுங்கள், கரையில்லா அலைபோல, காட்டாற்று வெள்ளத்தோடு முட்டிக்கொண்டு நிற்பது போல, வரம்பில்லாக் காற்று புயலாகி வழிநெடுக மரஞ்செடிகளை வீசியெறிந்து செல்வது போல, பூமியில் கட்டுப்பாடுகள் இன்றி மனிதன் தன் சுயநலத்திற்காக முட்டிக்கொண்டும், மோதிக் கொண்டும், கட்டுப்பாடு இல்லாமல் காலம் தள்ளிய காலம் அது. அவற்றைப் போக்க, கடவுள் மனிதனாகப் பூமிக்கு இறங்கிவந்த பொற்காலத்திற்கு ஒருமுறை போய் வருவோமே!…..